Държавен вестник, бр. 44, 2005 г., стр. 103

Б Р О Й  44
Д Ъ Р Ж А В Е Н   В Е С Т Н И К
С Т Р .  103
—извършва проверка на редовността и допус-
тимостта на жалбите, протестите, касационните
жалби, касационните протести, частните жалби,
частните протести и молбите за отмяна, с което
подпомага  образуването на делата;
—анализира и обобщава практиката на Върхов-
ния административен съд по различни въпроси на
административното право и процес;
—проучва правната доктрина по конкретни
въпроси на административното право и процес;
—дава мнения в устна или писмена форма по дела;
—изготвя становища по правни въпроси;
—изучава чуждестранното административно
законодателство при необходимост от сравнител-
ноправен анализ, като извършва нужните преводи;
—участва в семинари, конференции и други;
—изпълнява и други задължения, възложени
от председателя на съда, от заместник на предсе-
дателя, от председател  на  отделение или от съди-
ите в отделението.
II. Подчиненост и взаимоотношения
1. Йерархически: съдебният помощник е под-
чинен на председателя на съда, на неговите замест-
ници и на председателя на отделение.
2. Функционални: контактува с различните зве-
на от структурата на администрацията на съда,
както и със служители от други институции и ор-
ганизации.
3. Отчетност: за работата си се отчита пред
председателя на съда, неговите заместници и пред-
седателя на отделение.
III. Изисквания за заемане на длъжността
1. Минимални образователни изисквания: за-
вършено висше юридическо образование с обра-
зователно-квалификационна степен магистър и
среден успех семестриално от следването и от дър-
жавните изпити не по-малко от много добър 4,50.
2. Квалификационни изисквания: стаж като
стажант-юрист (съдебен кандидат) и придобита
юридическа правоспособност; стажът, придобит
на длъжност или професия, за която се изисква
юридическо образование и правоспособност, е
предимство.
3. Специални изисквания: български гражда-
нин, неосъждан на лишаване от свобода за умиш-
лено престъпление от общ характер, независимо
от това, че е реабилитиран.
4. Други изисквания: компютърна грамотност
и умения за работа с Word, Excel, Internet, правно-
информационни системи “Апис”, “Сиела”; владе-
ене на чужд език.
5. Личностни качества: инициативност, кому-
никативност, умения за работа в екип, способност
за анализ и синтез,  обективност, дискретност,
отзивчивост.
ГЛАВЕН СЧЕТОВОДИТЕЛ
I. Длъжностни задължения
1. Характеристика на работата: главният счето-
водител организира, планира, ръководи и контроли-
ра цялостната финансово-счетоводна дейност на съда.
2. Основни задължения:
—организира, планира, ръководи и контролира
цялостната финансово-счетоводна дейност на съда;
—подпомага председателя  на съда за правил-
ното и законосъобразно използване и разходване
на материалните активи, финансовите и парични-
те средства на съда;
—организира и отговаря за съхраняването на
счетоводната документация;
—контролира прилагането, приключването и
отчитането на бюджетните сметки на съда;
—осъществява вътрешен финансов контрол;
—изпълнява и други задължения, възложени
от председателя на съда.
II. Подчиненост и взаимоотношения
1. Йерархически: главният счетоводител е под-
чинен на председателя на съда и на главния сек-
ретар.
2. Функционални: на главния счетоводител са
подчинени служителите от отдел “Счетоводство и
финансова дейност”, контактува и със служители
на други институции и организации във връзка с
изпълняваната работа.
3. Отчетност: за работата си се отчита пред
председателя на съда и главния секретар.
III. Изисквания за заемане на длъжността
1. Минимални образователни и квалификаци-
онни изисквания: завършено висше икономичес-
ко образование, с образователно-квалификацион-
на степен магистър и не по-малко от 5 г. стаж в
областта на счетоводството, външния и вътреш-
ния финансов одит, данъчните ревизии или като
преподавател по счетоводство и контрол; или за-
вършено средно икономическо образование и не
по-малко от 8 г. стаж като счетоводител.
2. Други изисквания: компютърна грамотност
и умения за работа с Word, Excel, счетоводен соф-
туер; владеене на чужд език е предимство.
3. Личностни качества: отлични управленски
качества и организационни способности, способ-
ност за анализ и синтез, обективност, инициатив-
ност, комуникативност, умения за работа в екип.
НАЧАЛНИК НА ОТДЕЛ “ЧОВЕШКИ РЕСУРСИ”
I. Длъжностни задължения
1. Характеристика на работата: началникът на
отдел “Човешки ресурси” подпомага председате-
ля  на съда и главния секретар в управлението на
човешките ресурси.
2. Основни задължения:
—води отчет на личния състав на съда;
—подготвя технически  предложенията на пред-
седателя на Върховния административен съд до
Висшия съдебен съвет за назначаване, повишаване
и освобождаване от длъжност на съдиите от съда;
—изготвя проекти на заповеди за назначаване,
повишаване и освобождаване на съдии;
—изготвя трудови договори, допълнителни
споразумения към тях, предизвестия и заповеди за
прекратяване на трудовите правоотношения;
—приема и съхранява молби за постъпване на
работа, трудови книжки, копия от документи за
завършено образование, молби за ползване на от-
пуск и медицинска документация за персонала;
—приема молби за ползване на отпуск от съ-
дии, съдебни помощници и съдебни служители и
изготвя заповедите за разрешаването им;
—участва в комисиите по провеждането на
конкурсите за назначаване на съдебни служители
и съдебни помощници в случаите, предвидени в
този правилник;
—регистрира писмено и заверява в Национал-
ния осигурителен институт уведомления за склю-
чените, изменени и прекратени трудови договори;
—изпълнява и други задължения, възложени
от председателя на съда.